钦定古今图书集成/明伦汇编/氏族典/第095卷 > 苏珦
## 钦定古今图书集成/明伦汇编/氏族典/第095卷 > 苏珦

按《唐书苏珦传》：“珦，雍州蓝田人。中明经第，调鄠尉。垂
拱初，为监察御史，诏监军河西，五迁右司郎中，进左
肃政台御史大夫。后营大像，珦上疏切谏。中宗将斩
韦月将，珦执据不可，忤三思意，改右台。俄出为岐州
刺史，复为右台大夫。会节愍太子败，诏株索支党。时
睿宗居藩，为狱辞牵逮，珦密启保辩，擢户部尚书，封”
河内郡公。以检校太子詹事致仕，卒。